**Obrazloženje**
**uz Nacrt prijedloga Statuta Općine Sveti Juraj na Bregu**

**Pravni temelj**

Najnoviji Zakon o izmjenama i dopunama Zakona o lokalnoj i područnoj (regionalnoj) samoupravi objavljen je u Narodnim novinama broj 144/20, a stupio je na snagu 24. prosinca 2020. godine. Jedinice lokalne i područne (regionalne) samouprave dužne su svoje statute i druge opće akte uskladiti s izmjenama i dopunama navedenog zakona u roku od 60 dana od dana stupanja na snagu, odnosno najkasnije do 24. veljače 2021. godine.

**Pitanja koje se žele urediti i svrha koja se želi postići**

Navedenim Zakonom se mijenjaju i nadopunjuju odredbe Zakona o lokalnoj i područnoj (regionalnoj) samoupravi, a koje se odnose na :

* broj lokalnih dužnosnika odnosno zamjenika općinskog načelnika,
* broj članova predstavničkih tijela jedinica lokalne i područne (regionalne) samouprave,
* postupak imenovanja privremenog zamjenika u općinama i gradovima koji nemaju zamjenika,
* sudjelovanje građana u neposrednom odlučivanju,
* transparentnost javnih financija u smislu javne objave potrošenog javnog novca,
* financiranje jedinica u kojima nije donesen proračun ili za vrijeme trajanja obustave proračuna u postupku nadzora zakonitosti općih akata te ukidanja proračuna u postupku ocjene zakonitosti općeg akta pri Visokom upravnom sudu Republike Hrvatske,
* obavljanje upravnih i stručnih poslova.

Zakon je doneseni s ciljem stvaranja preduvjeta za primjenu izmijenjenog sustava lokalne i područne (regionalne) samouprave u sljedećem mandatnom razdoblju nakon redovnih lokalnih izbora koji će se održati u svibnju 2021. godine.

**Jedinstveni upravni odjel
Općine Sveti Juraj na Bregu**